На наградите Оскар през 2020 г. филмът е номиниран в шест категории, сред които за най-добър филм, най-добър режисьор и най-добър международен филм, ставайки първият южнокорейски филм, номиниран в тези категории. Филмът печели 4 от тези награди, включително и за най-добър филм, ставайки първият филм на различен от английски език, който получава тази награда. На наградите Златен глобус през същата година филмът печели наградата в категория най-добър чуждоезичен филм. На наградите БАФТА през същата година получава четири номинации.